4. Vooropgestelde Doel | Bybelverskille
← 3. Parafrase
5. Vertalings; Spesifieke Groepe →
4. Vooropgestelde Doel
4. Vertalings met ‘n vooropgestelde doel. Heelwat vertalings kom tans op die mark om ‘n spesifieke behoefte te vervul. Voorbeelde is vertalings in eenvoudige, ongekompliseerde taal, spesifiek gerig op jong lesers of tweede taal lesers of studiebybels. Voorbeelde hiervan in Engels is die “Contemporary English Version” (CEV) en “Analytical-Literal Translation” (ALT).
* Die Bybelgenootskap van Suid Afrika het die eerste vertaling in die wêreld gepubliseer wat spesifiek op die dowe gemeenskap gerig is, en nogal in Afrikaans! Hierdie uitstekende vertaling is beskikbaar as “die Bybel vir almal”, en is werklik ‘n Bybel vir almal; jong lesers, tweede taal lesers of vir wie ookal ‘n duidelik verstaanbare Bybel in Afrikaans verlang. Bybelvertalings met ‘n vooropgestelde doel het groot waarde, mits die vertalers getrou aan die teks bly.
* Die Bible in Basic English (BBE) is in eenvoudige Engels met ‘n verkleinde woordeskat vertaal om mense wat nie Engels as eerste taal gebruik nie, te akkommodeer. Dit word met groot vrug deur sendelinge gebruik.
* ‘n Ander voorbeeld van hierdie tipe vertaling is die “Amplified Version”. Dit plaas verskeie moontlike vertalings of sinonieme van ‘n woord tussen hakies en stel so die leser instaat om sy eie vertaling te kies. Die gevaar bestaan dat die leser sonder die nodige objektiwiteit die teks kan manipuleer om aan sy persoonlike verwagtings te voldoen. Dit kan daartoe lei dat sy “vertaling” dan buikspreek presies wat hy graag wil hoor, sonder dat die woord hòm aanspreek. Soms ontstaan ook unieke onskerhede in hierdie vertaling: In Jesus se gebed in Joh.17:1 staan daar in die Grieks net èèn werkwoord, nl: ”verheerlik”. Die Amplified gee dit egter weer met 4 werkwoorde wat op die oog af na opvolgende aksies lyk: “Glorify and exalt and honor and magnify Your Son, so that Your Son may glorify and extol and honor and magnify You.”
Die Bybel vir Almal, die AMP, CEV, ALT en BBE is almal vertalings in hierdie kategorie.
Duplisering van Manuskripte
Gehoor en Beoordelingsfoute
This entry was posted in Uncategorized and tagged Vertaling met vooropgestelde doel. Bookmark the permalink.
3 Responses to 4. Vooropgestelde Doel
Pingback: 15. Foutiewe sien, 2: Haplografie en Dittografie. | Bybelverskille
Pingback: 18. Geografiese en Harmonierings Veranderings | Bybelverskille